**Styremøte 7-17 i BULL**

**Tid: Mandag 9. oktober 2017, kl 13.00 – 15.00**

**Sted: Hos Inge, Gardeveien 17**

**Deltakere: Alle i styret minus Lene. Hans Kristian deltok vel en time**

**Referat** Jon 11. okt 2017

|  |  |  |
| --- | --- | --- |
|  | *Sak* | *Oppfølging – Vedlegg/ Sakspapir* |
| **1** | **Gjennomgå dagsorden + Referat fra styremøte 6-17 den 7.sept**  Godkjent |  |
| **2** | **Oppfølging av de tre valgmøtene i august**  Mail sendt kontakter i partiene 1. oktober (kopi BULL og møtelederne) vedlagt takkebrev og oversikt deltakere.  Oppsummeringen tyder på at vi bør søke å påvirke partiene før programprosessen. Det betyr at vi bør ta kontakt høsten 2018 før program for kommunevalget blir diskutert. Dette vil være godt timet til bærekraftarbeid og Fornebuseminar (se neste saker). | *Se mail fra Kjell 1okt med to vedlegg*  *Alle* |
| **3** | **Arbeidet i BULL framover – hovedopplegg til sommer 2018**  **Fornebu:** Det overordnete tema vil være planprosessen. Lene hadde til møtet foreslått at seminaret ikke burde dvele ved det historiske, men diskutere situasjonen i dag og hvordan området skal forvaltes og utvikles framover. Styret ønsket imidlertid å prioritere den historiske utviklingen fram til nå. De viktigste problemstillingene vil dermed være knyttet til:   * Det regionale perspektivet og transportløsningen (sentralt beliggende tomt i Osloregionen. Hvordan den burde benyttes og betjenes) * Planutviklingen (konkurransene, den valgte planen, utnyttelsesgrad, funksjonslokalisering, hovedgrep med park, trafikksystem etc.) * Eierinteresser og utbyggingsøkonomi (ansvarsforhold, eiertransaksjoner, (manglende) samordning, utbyggere) samt finansiering, kostnader, profitt (Kanskje Erling Dokk Holm kan bidra?) * Næringsutvikling, særlig IT * Boligutvikling (plan, tetthet, kostnader (for hvem), bymiljø, videre utbygging)   Usikkerhet om vi skal bruke en, en og en halv eller to dager på seminaret. Vi bør jobbe ut programmet først.  Vedtak: HK bearbeider notatet med kommentarer fra Gustav. Legges fram på BULL 41.  **Boligseminar:** Vi bør se dette i lys av arbeidet med bærekraft. To tema peker seg ut:   * Boligpolitikk, som forlengelse av valgmøtene * Boligkvalitet i knutepunktutvikling   Mulig å tenke seg et samarbeid med OAF?  **Bærekraft:** Til møtet forelå et notat fra Gustav. Kjell hadde i tillegg gruppertGustavs ideer til saker innunder dagens grupper. Styret fant dette bedre enn en ny overgripende Bærekraftgruppe. Forslaget viser at vi i så fall må opprette en gruppe for «Natur i by». (Gustav henviste også til Jørn Skaares innlegg, som ligger på BULLs nettside). Gustavs notat legges fram på BULL 41  **Bull 41:** Innkalling til BULL 41 er ikke sendt ut, Kjell sender «sett av dagen» og formulerer dagsorden for møtet. | *Hans Kristian og Gustav*  *Gustav, Jostein*  *Hans Kristian*  *Rolf, Hans Kristian*  *?*  *?*  *Hans Kristian*  *Jon tar kontakt med Magnus*  *Gustav*  *Kjell* |
| **4** | **Opplegg BULL-møte 41 torsdag 19. oktober hos Asplan**  Hovedsak: **Bærekraftig byutvikling i Oslo-regionen v/ Petter Næss**  Infosaker:   * Erfaringsseminar om byutviklingen på Fornebu (se ovenfor) * Tidspunkt for seminar, målgruppe, arbeidsgruppe i forberedelsen * Boulevardsaken, (Her har Bettum og Lillebye ballen) * Eventuelt boligseminar, arbeidsgruppe for dette | *Gustav og*  *Petter Næss*  *Hans Kristian*  *Gustav*  *Jon* |
| **5** | **Opplegg BULL-møte 42 torsdag 7. desember hos Asplan**  Hovedsak: Styret kom ikke fram til noen hovedsak her – et alternativ er at alle faggruppene legger fram et første notat om bærekraftig utvikling innen sitt arbeidsfelt . Må drøftes videre. Ideer:   * Status i Osloboka v/Gustav, Terje, Sven Erik * Nettsiden [www.bullby.net](http://www.bullby.net) v/Gustav * Økonomi, regnskap og årsrapport til årsmøte 2018 v/Inge   Hovedansvar med å forberede og innkalle møte 42. | *Alle faggrupper* |
| **6** | **Nettsiden**  Gustav har bestilt oppretting av noen feil. Blir en beskjeden utgift. Videreutvikling, se Gustavs momenter videresendt i innkallingen til møte 7-17 | *Gustav* |
| **7** | **Eventuelt**  **Medlemsmassen.** Vi er nå 27 medlemmer. Nærmer vi oss en kritisk grense? Bør vi tynne ut? Et synspunkt er at vi bør rekruttere folk som nærmer seg aldersgrensen slik at BULL kan holde seg flytende i mange år. Det er ingen grunn til å kaste ut passive medlemmer så lenge de betaler kontingent. De kan heller betraktes som støttemedlemmer.  **Ledelse:** Kjell melder at han verken vil eller kan legge så mye arbeid i lederfunksjonen som til nå. En idé kan være å la hver faggruppe forberede ett møte per semester. Det betinger god kontakt til styret, og at hver faggruppe er representert i styret. Drøftes på Årsmøtet.  **Juleavslutning:** Styret ble dessuten enige om et lite styremøte i kjølvannet av BULL 42 (kl. 16 til 17) og deretter middag på Celsius kl. 18.00 samme dag (torsdag 7. desember). | *Liste medlemmer og arbeidsgrupper 2okt*  *Inge bestiller* |

*Neste møter:*

*BULL 41, torsdag 19. oktober, BULL 42, torsdag 7. desember - begge kl 1300 hos Asplan*

*Styremøte 8-17, mandag 13. november kl 1300 hos Inge*